Ilmselt ei taha ükski õpetaja "kuri" olla. Eriti veel esimeses klassis.  Täna mina olin.  Esimese klassi esimese kuu ülesanne on lapsi õpetada klassis olema, tunnikorda pidama, kooliellu sisse elama jms.  Mõni laps on aktiivsem kui teised (ma ei hakka aktiivsuse põhjuseid täpsustama, tavakool meil ei ole).  Mulle sai eile selgeks, et ma pean piiride ja kehtestamiseks rangem olema. Selleks, et kogu klass saaks tulevikuks hakata õppetööd tegema.  Sest oleks ju kahju kui mõne lapse pärast jääb teistel midagi selgeks saamata, sest kogu õpetaja jõud läheb kellelgi teisele.  Ja nii ma siis tõstsin häält ja olin "kuri".  Nii raske on "kuri" olla.  Kolmanda tunni lõpuks oli laps kas väsinud või siis sai aru, et tuleb oma kohal istuda.  Teised lapsed vaatasid ehmunud näoga, et miks õpetaja pahandab.  Pean veel mingeid strateegiaid välja mõtlema ja katsetama.